เป็นร้านที่เรทติ้งรีวิวค่อนข้างดีพอสมควร เคยผ่านไปก็ตั้งหลายรอบ แต่ยังไม่เคยแวะสักที อารมณ์ที่จะไปทานอีกร้านนึง อุตส่าห์ดั้นด้นมาจนถึง ร้านดันปิด(ไม่รู้ปิดถาวรมั้ย) คิดได้แวบกลับไปลองเชฟโจวดูบ้างดีกว่า

ร้านอยู่แถวซอยลาซาล 50 ถ้ามาจากทางสุขุมวิทมองขวาพอเลยโรงเรียนลาซาลมาก็กลับรถชิดซ้าย เข้าไปจอดรถด้านในได้เลย

ตัวร้านโล่งๆ ขนาดไม่ใหญ่ ไม่เล็ก มีที่นั่งเยอะพอสมควรสักครึ่งร้อยไ้ด้มั้ง ชื่อร้านฟังแล้วมีถามๆกันว่าจะแพงมั้ย แต่ดูราคาในเมนูและป้าย ราคาโอเคนะ 

ร้านนี้เค้าจะตั้งตู้ร้านแยกๆกัน แบบแบ่งหน้าที่กันทำ ทั้งก๋วยเตี๋ยว ข้าวมันไก่ หรือเมนูผัด มากันหลายๆคน ได้สั่งมาลองหลายอย่าง เลยพอประเมินได้อยู่ว่ารวมๆแล้ว รายการที่โดดเด่นมีไม่กี่อย่างเอง

@ หมี่ผัดทรงเครื่อง จานนี้เป็นจานที่เรียกว่าอร่อยสุดแล้วในมื้อ เส้นบะหมี่เหนียวนุ่ม ผัดมากำลังดี ไม่มีน้ำมันเยิ้มๆให้เห็นเลย เส้นยาว ไม่เละ รสชาติกลมกล่อม ไม่ต้องปรุง 

@ ข้าวกระเพราหมูแดง+ไข่ดาว ไม่มีในเมนูนะ แต่ถามแล้วทำได้ เลยลองสั่งมาทาน รสชาติผัดกระเพราค่อนข้างธรรมดาๆ ติดหวานด้วยซ้ำ ชิ้นหมูแดงชิ้นใหญ่ดี แต่ออกจะแห้งๆไปสักนิดไม่ค่อยนุ่มเท่าไหร่

@ สุกี้น้ำ ชามนี้รสชาติรวมๆ ค่อนข้างจืด ถึงแม้จะเทน้ำจิ้มสุกี้ที่ให้มาจนหมดถ้วยแล้ว ก็ไม่ได้ช่วยอะไร ที่ดีของจานนี้คงเป็นเรื่องเส้นที่เหนียวนุ่ม ยาววววววจริง

@ เกาเหลาไก่ทอดแบบน้ำข้น คือแปลกใจตั้งแต่ในเมนูละว่าเอาไก่ทอดในข้าวมันไก่ใส่ในเกาเหลา รสชาติมันจะได้เหรอ พอลองชิมๆดู ก็เป็นอย่างที่คิดคือความกรอบที่ควรจะเป็นเอกลักษณ์ของไก่ทอดมันไม่มีละ ส่วนตัวไก่ทอดเอง รสชาติบอกไม่ถูก (ถ้าจะเอาจริงๆต้องสั่งแบบข้าวมันไก่ทอดมาลอง จะได้พอประเมินได้)

@ เส้นหมี่น้ำไก่ทอด สั่งแบบน้ำใสมาลอง รวมๆแล้วแย่กว่าชามแรก ตรงน้ำก๋วยเตี๋ยวน้ำใสรสค่อนข้างจืดเลยล่ะ

@ ข้าวผัดปู เมนูพวกผัดแบบนี้น่าจะเป็นเมนูถนัดมั้ย จานนี้ถือว่าโอเคเหมือนกัน ข้าวผัดมาแห้ง ไม่นุ่ม เละ เนื้อปูทานแล้วได้อารมณ์กว่าร้านใหญ่ๆหลายร้านอีก ถึงแม้รสชาติรวมๆจะติดหวานนิดๆ ก็นะ

@ ข้าวหมูแดง หมูกรอบ จานนี้เฉยๆ ค่อนไปทางไม่ประทับใจ น้ำราดค่อนข้างเค็มไป หมูแดงแห้งไปนิดๆ ทานแล้วฝืดคอ

น้ำซุปแถมมาให้กับทุกเมนู แต่รสชาติออกแนวค่อนข้างจืดชืดไปสักหน่อยนะ

ราคาทั้งหมดรวมเครื่องดื่ม 370 บาท ตกๆจานนึงก็แค่ 50-60 บาทเองล่ะ


โดยรวมๆส่วนตัวแล้ว สำหรับรสชาติมีจานที่รสชาติใช้ได้อยู่แค่ 2 จาน ที่่เหลือคือไม่โดน แต่ข้อดีก็มีที่เห็นๆคือราคาไม่แพงนะ เหมาะกับเมนูจานด่วน เร่งรีบทำเวลา โดยไม่ควักกระเป๋าหนักล่ะ